Παλαιόκαστρο Λακωνίας

Το Παλαιόκαστρο είναι μικρός παραθαλάσσιος οικισμός της Πελοποννήσου στην Λακωνία.

 Γενικά στοιχεία 
Το Παλαιόκαστρο βρίσκεται στα ανατολικά παράλια του Λακωνικού κόλπου, στην ακτή του όρμου Νεάπολης, σε μικρή χερσόνησο και υψόμετρο 22 μέτρα. Απέχει περίπου 72 χιλιόμετρα ΝΑ. από την Σπάρτη, 17 χιλιόμετρα Ν.-ΝΔ. από τους Μολάους (έδρα του δήμου) και 3 χιλιόμετρα νότια από τη Νεάπολη. Διαθέτει μια μικρή προβλήτα και αλιευτικό καταφύγιο ενώ στην άκρη του χερσονήσου είναι το εκκλησάκι της Αγίας Παρασκευής καθώς και αρχαιολογικός χώρος βυζαντινής εποχής. Στην περιοχή πιθανολογείται ότι ήταν χτισμένη η πόλη Ήτις από τον Αινεία κατά το 1100 π.Χ.  

Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στην κοινότητα Λαχίου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Λάχι αποτελούν την Κοινότητα Λαχίου, που ανήκει στη Δημοτική Ενότητα Βοιών του  Δήμου Μονεμβασιάς και σύμφωνα με την απογραφή 2021 απογράφησαν 22 κάτοικοι ενώ με αυτήν του 2011 είχε 14 κατοίκους«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10775 (σελ. 301 του pdf).

 Παραπομπές 

Παλαιόκαστρο
Παλαιόκαστρο